text: हरियाणा की सोलह वर्षीय निशानेबाज़ मनु भाकर का नाम देश की सुर्खियां बन गया है। उन्होंने मैक्सिको में चल रहे इंटरनेशनल शूटिंग स्पॉर्ट्स फेडरेशन विश्वकप में दो गोल्ड मेडल जीतकर भारत का नाम रोशन कर दिया है। हालांकि एक समय ऐसा भी आया था जब मनु और उनके पिता को सरकारी अफसरशाही के निकम्मेपन के चलते बहुत परेशानी उठानी पड़ी थी। मनु भाकर को यदि हरियाणा सरकार का सहयोग नहीं मिला होता तो शायद वे मैक्सिको में जाकर भारत के लिए पदक नहीं ला पाती।